Forslag til RÅDETS FORORDNING om ændring af Rådets forordning (EF) nr. 194/1999 om indførelse af endelig antidumpingtold på importen af fiberplader (hardboard) med oprindelse i Bulgarien, Estland, Letland, Litauen, Polen og Rusland og om endelig opkrævning af den midlertidige told

(forelagt af Kommissionen)

BEGRUNDELSE

1. Rådet indførte ved forordning (EF) nr. 194/1999 en endelig antidumpingtold på importen af fiberplader (hardboard) med oprindelse i bl.a. Letland.

2. Der bevilges imidlertid fritagelser, når denne vare fremstilles, eksporteres direkte og faktureres til en importerende virksomhed i Fællesskabet af virksomheden AS 'Bolderâja', fra hvilken Kommissionen har godtaget et individuelt pristilsagn (afgørelse 1999/71/EF).

3. AS 'Bolderâja' har som følge af ændrede handelsaktiviteter meddelt Kommissionen, at det ønsker at tilbagetrække sit tilsagn.

4. Forordning (EF) nr. 194/1999 bør derfor ændres, således at navnet AS 'Bolderaja' fjernes fra listen over virksomheder, der er fritaget fra antidumpingtolden.

5. Samtidig ændrer Kommissionen artikel 1 i afgørelse 1999/71/EF, som indeholder en fortegnelse over virksomheder, fra hvilke der er godtaget tilsagn.

Forslag til RÅDETS FORORDNING om ændring af Rådets forordning (EF) nr. 194/1999 om indførelse af endelig antidumpingtold på importen af fiberplader (hardboard) med oprindelse i Bulgarien, Estland, Letland, Litauen, Polen og Rusland og om endelig opkrævning af den midlertidige told

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 384/96 af 22. december 1995 om beskyttelse mod dumpingimport fra lande, der ikke er medlemmer af Det Europæiske Fællesskab [1], senest ændret ved forordning (EF) nr. 2238/2000 [2], særlig artikel 8,

[1] EFT L 56 af 6.3. 1996, s. 1.

[2] EFT L 257 af 11.10.2000, s. 2.

under henvisning til forslag fremsat af Kommissionen efter høring af Det Rådgivende Udvalg, og

ud fra følgende betragtninger:

A. TIDLIGERE PROCEDURE

(1) Den 7. november 1997 indledte Kommissionen ved en meddelelse offentliggjort i De Europæiske Fællesskabers Tidende en antidumpingprocedure [3] vedrørende importen af fiberplader med oprindelse i bl.a. Letland.

[3] EFT C 336 af 7.11.1997, s. 2.

(2) Proceduren medførte, at der blev pålagt antidumpingtold i henhold til Rådets forordning (EF) nr. 194/1999 [4] i januar 1999 for at afhjælpe dumpingimportens skadelige virkninger.

[4] EFT L 22 af 29.1.1999, s. 16.

(3) Samtidig godtog Kommissionen ved afgørelse 1999/71/EF [5] et tilsagn fra bl.a. den lettiske virksomhed AS 'Bolderâja' (Taric-tillægskode 8499), og importen af fiberplader med oprindelse i Letland eksporteret af denne virksomhed til Fællesskabet blev fritaget for antidumpingtolden ifølge artikel 2, stk. 1 og 3, i ovennævnte forordning.

[5] EFT L 22 af 29.1.1999, s. 71.

B. FRIVILLIG TILBAGETRÆKNING AF ET TILSAGN

(4) AS 'Bolderâja' har som følge af ændrede handelsaktiviteter meddelt Kommissionen, at det ønsker at tilbagetrække sit tilsagn. Ved Kommissionens afgørelse 2001/XXX/EF bør navnet på denne virksomhed derfor hurtigst muligt slettes fra listen over producenter, hvis tilsagn er godtaget ifølge artikel 1, stk. 1, i afgørelse 1999/71/EF [6].

[6] EFT L 22 af 29.1.1999, s. 72.

C. ÆNDRING AF FORORDNING (EF) NR. 194/1999

(5) Artikel 2, stk. 3, i forordning (EF) nr. 194/1999, som indeholder en fortegnelse over virksomheder, der er fritaget for antidumpingtolden, bør derfor ændres i overensstemmelse med ovenstående -

UDSTEDT FØLGENDE FORORDNING:

Artikel 1

Artikel 2, stk. 3, i forordning (EF) nr. 194/1999 affattes således:

"Artikel 2

3. Import, der ledsages af en tilsagnsfaktura, angives under følgende TARIC-tillægskoder:

>TABELPOSITION>

Artikel 2

Denne forordning træder i kraft dagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles,

På Rådets vegne

Formand